
DR.31.10.2018                                                                                                                            143                   

 
membolehkan projek ini diberikan keutamaan pada masa hadapan. Di samping itu 
Kementerian Pengangkutan bersama-sama dengan Kementerian Kewangan, Malaysia 
Airport Holdings Berhad dan Suruhanjaya Penerbangan Malaysia sedang menerokai 
beberapa modal pembiayaan bagi membiayai projek-projek pembinaan lapangan terbang di 
seluruh negara termasuk pengenaan Regulated Asset Base (RAB), airport REIT dan juga 
Airport Development Fund. 

■2150 

 Itu antara cadanganlah  tidak semestinya kita mengguna pakai model tersebut.  
Kaedah ini merupakan cadangan penambahbaikan yang sedang diteliti oleh pihak kerajaan 
dan dijangkakan akan dimuktamadkan pada akhir tahun ini.  Projek menaik taraf Lapangan 
Terbang Sultan Ismail Petra, Kelantan.  Untuk menjawab pertanyaan daripada Yang 
Berhormat Kubang Kerian dan Yang Berhormat Setiawangsa, berkenaan dengan projek 
menaik taraf Lapangan Terbang Sultan Ismail Petra. Saya ingin memaklumkan bahawa 
projek pembesaran Lapangan Terbang Sultan Ismail Petra, Kota Bharu melibatkan skop 
pembesaran bangunan sedia ada bagi membolehkannya menampung jumlah penumpang 
daripada 1.5 juta penumpang  setahun kepada empat juta penumpang  setahun.   

 Antara tumpuan utama adalah membesarkan bangunan terminal, menambah parkir 
pesawat, pembesaran apron dan juga pembinaan bangunan Airport Fire Rescue Services 
yang baharu. Kerajaan telah memutuskan projek ini akan dilaksanakan secara tender terbuka 
dan projek dijadualkan akan dimulakan pada tahun 2020. Berkenaan dengan Lapangan 
Terbang Antarabangsa Pulau Pinang, yang dibangkitkan oleh Yang Berhormat Tanjong 
seperti yang dibangkitkan juga oleh Yang Berhormat Jelutong tadi.  Lapangan Terbang 
Antarabangsa Pulau Pinang sedia ada direka bentuk untuk menampung pengendalian 6.5 
juta penumpang setahun.   

Namun, jumlah penumpang yang dikendalikan pada tahun 2017, di LTAPP telah 
mencapai sebanyak 7.27 juta penumpang iaitu sebanyak 111 peratus daripada kapasiti sedia 
ada.  Dalam hubungan ini, Kementerian Pengangkutan komited untuk menyelesaikan 
masalah kekurangan kapasiti di Lapangan Terbang Antarabangsa Pulau Pinang. 
Kementerian Pengangkutan sedang mempertimbangkan beberapa opsyen untuk 
membesarkan LTAPP dengan meneroka beberapa pilihan termasuk membangunkan ruang 
tambahan untuk operasi syarikat penerbangan perkhidmatan penuh dan penerbangan 
tambang murah di bangunan terminal sedia ada.   

Pembinaan dan pembangunan ruang tambahan ini akan meningkatkan kapasiti 
pengendalian terminal daripada 6.5 juta penumpang kepada 12 juta penumpang setahun.  
Bagi menampung kos pembesaran Lapangan Terbang Antarabangsa Pulau Pinang, 
Kementerian Pengangkutan, Kementerian Kewangan bersama MAHB sedang mengkaji 
model pembangunan dan kaedah pembiayaan yang sesuai agar projek pembesaran ini dapat 
dilaksanakan dengan cara yang paling cost-effective. Saya juga ingin mengambil 
kesempatan ini untuk memohon maaf kepada semua penumpang-penumpang yang terjejas 
pada hari itu semasa banjir kilat berlaku di terminal.   

Saya faham apabila berlaku kejadian seperti ini, memberikan kesulitan dan 
kesusahan kepada penumpang-penumpang.  Saya memohon maaf di atas segala kesulitan 
yang telah timbul kepada penumpang-penumpang. Kita berjanji kita akan terus berusaha 
untuk memastikan perkara seperti ini tidak berlaku lagi, lebih-lebih lagi ini antara satu 
lapangan terbang yang sepatutnya kita hendak pastikan segala sistem itu dapat berjalan 
dengan lancar untuk memberikan perkhidmatan yang paling baik kepada penumpang dan 
untuk menjaga imej negara. Sebagai sebuah lapangan terbang antarabangsa apabila satu 
lapangan terbang itu mengalami keadaan banjir, apabila diambil gambar, sudah tentunya 
menjadi viral dan ini akan sudah tentunya menjejaskan imej negara kita. 

Tuan Sanisvara Nethaji Rayer a/l Rajaji [Jelutong]:  Menteri? 

Tuan Loke Siew Fook:  Saya harap ini dapat kita ambil iktibar dan pastikan MAHB 
akan mengambil langkah-langkah supaya kejadian seperti ini tidak berulang lagi.  

Tuan Yang di-Pertua: Yang Berhormat Jelutong.  

Tuan Sanisvara Nethaji Rayer a/l Rajaji [Jelutong]:  Terima kasih, Menteri.  Saya 
cuma ingin– saya akan pendekkan.  Saya tahu Menteri sedang mengejar masa. Ini adalah 
kali pertama dalam sejarah seorang Menteri memohon maaf kepada penumpang-
penumpang dan saya ingin merakamkan di sini bahawa saya berterima kasih kepada Menteri 



membolehkan projek ini diberikan keutamaan pada masa hadapan. Di samping itu Kementerian Pengangkutan bersama-sama dengan Kementerian Kewangan, Malaysia Airport Holdings Berhad dan Suruhanjaya Penerbangan Malaysia sedang menerokai beberapa modal pembiayaan bagi membiayai projek-projek pembinaan lapangan terbang di seluruh negara termasuk pengenaan Regulated Asset Base (RAB), airport REIT dan juga Airport Development Fund. #2150. Itu antara cadanganlah tidak semestinya kita mengguna pakai model tersebut. Kaedah ini merupakan cadangan penambahbaikan yang sedang diteliti oleh pihak kerajaan dan dijangkakan akan dimuktamadkan pada akhir tahun ini. Projek menaik taraf Lapangan Terbang Sultan Ismail Petra, Kelantan. Untuk menjawab pertanyaan daripada Yang Berhormat Kubang Kerian dan Yang Berhormat Setiawangsa, berkenaan dengan projek menaik taraf Lapangan Terbang Sultan Ismail Petra. Saya ingin memaklumkan bahawa projek pembesaran Lapangan Terbang Sultan Ismail Petra, Kota Bharu melibatkan skop pembesaran bangunan sedia ada bagi membolehkannya menampung jumlah penumpang daripada 1.5 juta penumpang setahun kepada empat juta penumpang setahun. Antara tumpuan utama adalah membesarkan bangunan terminal, menambah parkir pesawat, pembesaran apron dan juga pembinaan bangunan Airport Fire Rescue Services yang baharu. Kerajaan telah memutuskan projek ini akan dilaksanakan secara tender terbuka dan projek dijadualkan akan dimulakan pada tahun 2020. Berkenaan dengan Lapangan Terbang Antarabangsa Pulau Pinang, yang dibangkitkan oleh Yang Berhormat Tanjong seperti yang dibangkitkan juga oleh Yang Berhormat Jelutong tadi. Lapangan Terbang Antarabangsa Pulau Pinang sedia ada direka bentuk untuk menampung pengendalian 6.5 juta penumpang setahun. Namun, jumlah penumpang yang dikendalikan pada tahun 2017, di LTAPP telah mencapai sebanyak 7.27 juta penumpang iaitu sebanyak 111 peratus daripada kapasiti sedia ada. Dalam hubungan ini, Kementerian Pengangkutan komited untuk menyelesaikan masalah kekurangan kapasiti di Lapangan Terbang Antarabangsa Pulau Pinang. Kementerian Pengangkutan sedang mempertimbangkan beberapa opsyen untuk membesarkan LTAPP dengan meneroka beberapa pilihan termasuk membangunkan ruang tambahan untuk operasi syarikat penerbangan perkhidmatan penuh dan penerbangan tambang murah di bangunan terminal sedia ada. Pembinaan dan pembangunan ruang tambahan ini akan meningkatkan kapasiti pengendalian terminal daripada 6.5 juta penumpang kepada 12 juta penumpang setahun. Bagi menampung kos pembesaran Lapangan Terbang Antarabangsa Pulau Pinang, Kementerian Pengangkutan, Kementerian Kewangan bersama MAHB sedang mengkaji model pembangunan dan kaedah pembiayaan yang sesuai agar projek pembesaran ini dapat dilaksanakan dengan cara yang paling cost-effective. Saya juga ingin mengambil kesempatan ini untuk memohon maaf kepada semua penumpang-penumpang yang terjejas pada hari itu semasa banjir kilat berlaku di terminal. Saya faham apabila berlaku kejadian seperti ini, memberikan kesulitan dan kesusahan kepada penumpang-penumpang. Saya memohon maaf di atas segala kesulitan yang telah timbul kepada penumpang-penumpang. Kita berjanji kita akan terus berusaha untuk memastikan perkara seperti ini tidak berlaku lagi, lebih-lebih lagi ini antara satu lapangan terbang yang sepatutnya kita hendak pastikan segala sistem itu dapat berjalan dengan lancar untuk memberikan perkhidmatan yang paling baik kepada penumpang dan untuk menjaga imej negara. Sebagai sebuah lapangan terbang antarabangsa apabila satu lapangan terbang itu mengalami keadaan banjir, apabila diambil gambar, sudah tentunya menjadi viral dan ini akan sudah tentunya menjejaskan imej negara kita. Tuan Sanisvara Nethaji Rayer a/l Rajaji [Jelutong]: Menteri?. Tuan Loke Siew Fook: Saya harap ini dapat kita ambil iktibar dan pastikan MAHB akan mengambil langkah-langkah supaya kejadian seperti ini tidak berulang lagi. Tuan Yang di-Pertua: Yang Berhormat Jelutong. Tuan Sanisvara Nethaji Rayer a/l Rajaji [Jelutong]: Terima kasih, Menteri. Saya cuma ingin- saya akan pendekkan. Saya tahu Menteri sedang mengejar masa. Ini adalah kali pertama dalam sejarah seorang Menteri memohon maaf kepada penumpang- penumpang dan saya ingin merakamkan di sini bahawa saya berterima kasih kepada Menteri.